text: 12 сакавіка пачалася кампанія ў падтрымку новага выдання кнігі выбітнага мастака, дызайнера і паэта Міхала Анемпадыстава “Колер Беларусі”. | МОВА НАНОВА
  Кампанія распачалася 12 сакавіка на краўдфандынгавай платформе Ulej.by. Плануецца выдаць кнігу тыражом 500 экземпляраў. Краўдфандынгавая кампанія працуе па прынцыпе перадзамовы: падтрымаўшы праект, чытачы атрымаюць кнігу па нізкім кошце. Адзін асобнік будзе каштаваць 40 рублёў. Пры замове некалькіх экзэмпляраў кошт будзе меншым.
  Гэта самая незвычайная “энцыклапедыя” пра Беларусь. Пагартаўшы і пачытаўшы альбом, паўглядаўшыся ў колеры і іх спалучэнні можна зразумець, якія мы, беларусы.
  Кніга спалучае ў сябе вобразны і візуальны шэраг – 120 выкшталцоных і высокаякасных фотаграфій, глыбокае даследванне – каля 100 зносак і спасылак на навуковыя і гістарычныя крыніцы, а таксама талент аўтара-эсэіста, які тонка і стылёва вядзе нас ў вандроўку колеравай Беларусі.
  Кніга мае практычную вартасць і можа стаць дапаможнікам людзям, якія працуюць са стылямі: рэкламістам, дызайнерам, мастакам, архітэктарам.